125 



Sok bae koe nini dibere doeit limapoeloeh pasmat, tapi eta nini pikirna asa 

 ka intjoe sanadjan leuih ti sakitoe, pikirna rek mere bae ngan soepaja moerang- 

 kalih teu daekeun mawa doeit loba-loba, pikirna sangeukeun ridoe. 



Ti dinja bral bae angkat. Asoep ka tempat gagaman tapi eta gagaman kabeh 

 pada boga hajam, koe Tjioeng Wanara pek bae diasoepan sarta bari ngadoekeun 

 hajam. 



Tatapi ten kanjahoan waktoe keur ngadoe hajam, kawantoe bisa ngaleungit, 

 malah-malah eta hajam sakoer anoe diadoean kabeh oge pada paeh. 



Gantjangna Tjioeng Wanara dongkap ka aloen-aloen, pek ngaganti roepa 

 ngadjadikeun boedak hideung laer beuteung ; nja kitoe deui hajamna djadi hajam 

 koelawoe sentoel. 



Pek bae boedak teh eureun handapeun tjaringin koeroeng, di dopang tjaringin 

 soengsang, barina majoen ka wetan. 



Oerang toenda tjarita anoe keur eureun. 



Oerang njaritakeun heula noe ngaran Goentoer sagara djeung ngaran Bontot 

 sagara, poetra ki Gadjah Manggala, balik beuteung masamoan, ngadoe hajam dja- 

 lanna ka aloen-aloen. 



Prok tepoeng djeung boedak hideung, toeloej ditanja koe noe doeaan, noe 

 nanja langkoeng songong, noe ditanja teh bdengong. 



Ari pokna anoe nanja: „manen teh oerang mana ?" 



„Kaoela teh oerang lanboer." 



„Ti mana kmboer sampean?" 



„Ti noe kakoeroeng koe pager." 



„Da meureun aja loeöekanana ?" 



„Kapan dina tempatna." 



..Naha sampean anak saha ?" 



„Kapan dewek anak bapa." 



„Na, saha bapa silaing teh ?" 



„Kapan mah salaki indoeng." 



„Ai ngaran saha ?" 



„Da dewek lain tikoekoer, tara njeboet ngaran manen." 



Ti dinja anoe doeaan toeloej pada ngambek bae, pedah dilawanan songong 

 malah toeloej ngarontok ka boedak hideung, tatapina henteu beunang kawantoe 

 bisa ngaleungit; anoe doea teh leungiteun toeloej bae pada balik, dek poepoelih 

 ka ramana, ka ngaran Gadjah Manggala. 



Barang datang, pok oendjoekan : „adoeh, ama, koering tiwas papanggih djeung 

 boedak hideung ajana di aloen-aloen. Tapi teu poegoeh ngaranna bawana hajam 

 sahidji boeloena koelawoe sentoel, koe poetra bade ditangkep tapi wdeh, hanteu 

 beunang, ajeuna sadaja-daja ama langkoeng oeninga." 



Ti dinja Gadjah Manggala poesingna teu kira-kira, pek bewara ka gagaman 

 miwarang nangkep boedak hideung. Gantjang kabeh pada boedal. 



Datangna ka aloen-aloen, barang kasampak boedak teh geus ganti roepa, nga- 

 djadi djdema madjana, henteu goreng henteu kasep; eta djalma anoe loba henteu 

 bisaeun narangkep sabab geus ganti roepana. 

 II 8 



